Oficiālais Vēstnesis L 153 , 13/06/2002 Lpp. 0003 - 0004



Komisijas Regula (EK) Nr. 1005/2002 (2002. gada 12. jūnijs), ar ko groza Regulu (EK) Nr. 2848/98 attiecībā uz ražotāju grupu atzīšanu, izsoles sistēmu, valsts rezervi un nodošanas līgumiem jēltabakas nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 2075/92 par jēltabakas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 546/2002 [2], un jo īpaši tās 7. pantu, 9. panta 5. punktu, 11. pantu un 14.a pantu, tā kā: (1) Ar 3. pantu Komisijas 1998. gada 22. decembra Regulā (EK) Nr. 2848/98, ar ko nosaka sīki izstrādātus īstenošanas noteikumus Padomes Regulai (EEK) Nr. 2075/92 attiecībā uz piemaksu sistēmu, ražošanas kvotām un īpašo atbalstu, kas piešķirams ražotāju grupām jēltabakas nozarē [3], kurā jaunākie grozījumi izdarīti ar Regulu (EK) Nr. 486/2002 [4], paredzēti nosacījumi, kas ražotāju grupām jāievēro, lai tās tiktu atzītas. Salu apgabalos, kur ražo pavisam nelielu tabakas daudzumu, kā arī izolētos ražošanas apgabalos, kur tabakas ražošana samazinās, atsevišķos gadījumos nevar sasniegt Regulas (EK) Nr. 2848/98 I pielikumā noteiktos minimālos sliekšņus, lai varētu izveidot ražotāju grupu. Tāpēc salu apgabaliem būtu jānosaka alternatīvs kritērijs un jāsamazina minimālais procents, kas noteikts attiecībā uz ražotāju grupu atzīšanu, lai attiecīgie ražotāji varētu pretendēt uz piemaksas mainīgo daļu. (2) Ar Regulu (EK) Nr. 546/2002 ir izdarīti grozījumi Regulas (EEK) Nr. 2075/92 6. panta 5. punktā un 9. panta 5. punktā. Tāpēc attiecīgi būtu jāpielāgo atbilstīgie īstenošanas noteikumi, kas paredzēti Regulā (EK) Nr. 2848/98. (3) Regulas (EK) Nr. 2848/98 33. panta 1. punkta d) apakšpunktā paredzēts, ka kvotu nodošanas nolūkā nolīgumi starp pusēm ir jāreģistrē kompetentajā iestādē 30 dienu laikā pēc kvotu apstiprinājumu izdošanas termiņa beigām. Lai šo procedūru paātrinātu un vienkāršotu, šā nolīguma reģistrēšanai būtu jāatvēl laikposms, kas sākas tajā pašā dienā, kad izdots kvotu apstiprinājums. (4) Atbilstīgi būtu jāgroza Regula (EK) Nr. 2848/98. (5) Šajā regulā paredzētie pasākumi ir saskaņā ar Tabakas pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 2848/98 ar šo groza šādi: 1. Regulas 3. panta 1. punkta e) apakšpunktam pievieno šādu daļu: "Ražošanas apgabalos, kas atrodas uz salām, ražotāju grupu, kas nesasniedz noteikto procentu, var atzīt ar noteikumu, ka šajā grupā ietilpst vismaz 70 % no kopējā ražotāju skaita šajā apgabalā." 2. Regulas 12. panta 1. punktu aizstāj ar šādu punktu: "1. Līdz ražas gada 31. janvārim dalībvalstis nolemj, vai tās piemēro izsoles sistēmu to teritorijā parakstītiem vienas vai vairāku šķirņu grupu audzēšanas līgumiem. Sistēma attiecas uz to ražotāju grupu līgumiem, kuri vēlas tajā piedalīties." 3. Regulas 29. panta 1. punktu aizstāj ar šādu punktu: "1. Lai veicinātu ražotāju pievēršanos citu kultūru audzēšanai un saimniecību pārstrukturēšanu, dalībvalstis attiecībā uz katru ražu var izveidot valsts kvotu rezervi katrai šķirņu grupai." 4. Regulas 33. panta 1. punkta d) apakšpunktu aizstāj ar šo: "d) nolīgums, kas minēts c) punktā, tika iesniegts kompetentajai iestādei reģistrēšanai 30 dienu laikā pēc kvotas apstiprinājuma izdošanas dienas;" 5. Regulas I pielikumu aizstāj ar šīs regulas pielikuma tekstu. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 12. jūnijā Komisijas vārdā — Komisijas loceklis Franz Fischler [1] OV L 215, 30.7.1992., 70. lpp. [2] OV L 84, 28.3.2002., 4. lpp. [3] OV L 358, 31.12.1998., 17. lpp. [4] OV L 76, 19.3.2002., 9. lpp. -------------------------------------------------- PIELIKUMS " I PIELIKUMS GARANTIJAS SLIEKŠNA PROCENTI RAOTAJU GRUPU ATZIŠANAI PA DALIBVALSTIM VAI NOTEIKTIEM APGABALIEM Ražotāju grupas reģistrācijas dalībvalsts vai noteikts apgabals | Procenti | Vācija, Spānija (izņemot Kastīliju un Leonu, Navarru un Kampeso zonu Basku zemē), Francija (izņemot Ziemeļfranciju-Padekalē un Pikardiju), Itālija, Portugāle (izņemot Azoru autonomo apgabalu), Beļģija, Austrija | 2 % | Grieķija (izņemot Ēpeiru), Azoru autonomais apgabals (Portugāle), Ziemeļfrancija-Padekalē un Pikardija (Francija) | 1 % | Kastīlija un Leona (Spānija), Navarra (Spānija), Kampeso zona Basku zemē (Spānija), Ēpeira (Grieķija) | 0,3 % | " --------------------------------------------------